जल्दी से करने वाली विधियाँ अन्य स्थायी विधियाँ डॉक्टर से परामर्श करें
ट्वीज़र्स से ट्वीज करके या खींचकर चेहरे के किसी भी हिस्से से बालों को निकालने का एक सस्ता और प्रभावकारी तरीका है। बस इससे नुकसान ये है की इसमें समय ज्यादा लगता है और दर्द भी होता है, विषेशरूप से संवेदन शील जगहों पर। एपिलेटर एक डिवाइस है जिसकी कीमत लगभग 2000 से 7000 तक की होती है, जो बहुत सारे बालों को एक बार में हटाने में सक्षम होता है। यह प्रभावकारी, तेज और अपेक्षाकृत सस्ता है, उपयोग करने पर पहले कुछ बार आपको दर्द हो सकता है जैसे की वैक्सिंग करने पर होता है, इसे उपयोग करते रहने पर समय के साथ ही दर्द का एहसास कम हो जाता है। यह अक्सर ब्लीचिंग (bleaching) के नाम से जाना जाता है, इसमें बालों को त्वचा के जैसे ही या त्वचा से मिलते जुलते रंग से डाई किया जाता है। इससे त्वचा पर बाल दिखना कम हो जाते है। कौन सा रंग चुनना है ये आपकी त्वचा के रंग पर निर्भर करता है अक्सर चेहरे के लिए कुछ विशेष किट खरीदी जाती है। ये उन क्रीम, लोशन या ऐसे ही अन्य उत्पादों में से है जो की बालों को हटाने के लिए केमिकल विधि का प्रयोग करते है। यह सस्ते, लगाने में आसान होते है और इन्हे उपयोग करने से दर्द भी नहीं होता है। हालांकि इन केमिकल के गलत प्रयोग से जल भी सकते है और इसका असर सामान्यतः एक हफ्ते तक रहता है। वैक्सिंग चेहरे से बाल हटाने का एक सामान्य सा तरीका है इस विधि में खर्चा इस बात पर निर्भर करता है की आपने चेहरे के कितने भाग को वैक्स करा रहे हैं, लेकिन ये बहुत ज्यादा महंगा नहीं होता है। इसका प्रभाव कुछ हफ़्तों तक होता है लेकिन इसमे दर्द होता है, इसके परिणाम स्वरूप अंतरवर्धित (ingrown) बालों की समस्या भी हो सकती है। यदि आपको वैक्सिंग से ज्यादा दर्द होता है और एपिलेटर वाला उपाय ज्यादा महंगा लग रहा है, तो आपके थ्रेडिंग करके चेहरे, होठ और आइब्रो (eyebrow) के बाल हटाना एक आसान तरीका हो सकता है। यह तरीका सीखने और करने में आसान है इसमे अपेक्षाकृत कम दर्द होता है और इसे करने के लिए कोई टूल्स (tools) की भी जरूरत नहीं होती है। आपको जरूरत होती है बस एक धागे की। यदि आप चाहे तो प्रोफेशनल थ्रेडिंग के लिए सैलून भी जा सकती हैं। यदि आपको बाकी के चेहरे से ज्यादा आइब्रो के लिए चिंता है तो बालों को हटाने के बजाए उन्हे ट्रिम करें। आइ ब्रो को ट्रिम करने से वो मोटी कम और गहरी दिखाई देगी और यह घर पर करने में आसान और सस्ती विधि है। चेहरे के जो बाल आपको परेशान कर रहें है आप उन्हें शेव कर सकते है यह बात सच नहीं है की शेविंग करने के बाद आने वाले बाल मोटे और काले आते है। बल्कि शेविंग करते समय आपको खरोच आ सकती है और समान्यतः शेविंग करने के बाद अंतरवर्धित बाल आ सकते है इसलिए शेविंग करते समय संयम और सावधानी बरतना बहुत जरूरी है। इस विधि में प्रकाश किरणों (light pulses) का उपयोग करके बालों को जड़ से हटाया जाता है इसमे बाल अपने आप नही हटते है बल्कि यह समय के साथ बालों को बाहर से हटाने के लिए प्रेरित करता है। यह विधि उनके लिए बढ़िया काम करती है जिनके बाल ज्यादा गहरे रंग के हो और त्वचा हल्के रंग की हो नहीं तो इसे करने में बहुत परेशानी होती है या इसे करना असंभव भी हो सकता है। इसे कराने में लगभग हजारो रुपये खर्च हो सकते है और साल में एक बार टच अप (touchup) की जरूरत भी पड़ती है। इससे चेहरे पर बाल दिखना बहुत कम हो जाते है। यह ही अब तक की विधियों में से स्थायी रूप से बाल हटाने की एक ऐसी विधि है जो की एफ़डीए (FDA) के द्वारा प्रमाणित है। इस विधि में त्वचा में एक बहुत छोटी सी सुई डालकर जिन सेल (cell) के कारण बाल बढ़ते है उन्हें हटाया जाता है। यह बहुत प्रभावकारी है और इसमे भी लगभग लेसर विधि के बराबर ही खर्चा आता है। दो प्रकार के इलेक्ट्रोलिसिस होते है जिनसे की दाग आ सकते है (थेर्मोलिसिस और ब्लेन्ड(Thermolysis and The Blend)) और जिन लोगो की त्वचा का रंग गहरा होता है उन्हे इस विधि को न करने की सलाह दी जाती है (क्यूंकी उनकी त्वचा पर दाग आने की संभावना ज्यादा होती है)। एक और प्रकार का इलेक्ट्रोलिसिस है जिससे की दाग नहीं आते है (क्यूंकी इस प्रक्रिया में कोई हीट (heat) नहीं होती है) जिसे गैल्वेनिक (Galvanic) कहते है, जिसे सभी प्रकार की त्वचा वाले करा सकते है। डॉक्टर द्वारा बताई गई क्रीम भी उपलब्ध है जो की ऊपर दी गई डेपिलेटर की तरह ही काम करती है लेकिन ये खुद से बालों को स्थायी रूप से नहीं हटाती है बल्कि ये कुछ समय के लिए प्रभावकारी होती है। यह एक वैकल्पिक उपचार है, यह क्रीम आपके मेडिकल इंश्योरेंस (medical insurance) में शामिल नहीं होती है। यदि आपके बालों की मोटाई और रंग हॉर्मोन पर आधारित है (यह सिर्फ आपके डॉक्टर ही बता सकते है) आप हॉर्मोनल उपचार या गर्भनिरोधक (यह भी हारमोन को विनियमित (regulate) करते है) से भी वापस से सामान्य बाल पा सकती हैं। अपनी स्थिती और विकल्प के बारे में डॉक्टर से परामर्श करें। जब आपको लगे की आपको अपने चेहरे के बालों को कम करना है या हटाना है तो अपने फिजीशियन (physician) से परामर्श करें। वो आपको बहुत से विकल्पों के बारे में बताएँगे और उनसे होने वाले नुकसानों के बारे में भी बताएँगे। ऊपर दी गई प्रत्येक विधि से कुछ नुकसान की आशंका रहती है। इन्हें करवाने से पहले अच्छा होगा की आप इनसे स्वास्थ्य को होने वाले नुकसान के बारे में डॉक्टर से पहले ही परामर्श कर लें। उदाहरण के लिए यदि आपको लगता है की आगे चलकर कोई परेशानी हो सकती है तो इलेक्ट्रोलिसिस न करें। आपको और आपके डॉक्टर को आपके शरीर की मूलभूत स्थिति को ध्यान में रखना होगा। बहुत सारी स्थितिया हो सकती है कुछ तो आसान सी होती है जिनको संभाला जा सकता है, लेकिन कुछ स्थितिया गंभीर हो सकती है जैसे बाल जल्दी बढ़ने लग सकते है या असामान्य जगह में बाल आने लग सकते है।  उम्र के साथ हॉर्मोन में बदलाव होने से भी इस प्रकार की समस्याए हो सकती है (ऐसा युवा उम्र की लड़कियो और बडी उम्र की महिलाओ के साथ ज्यादा होने की संभावना रहती है)। बालों में परिवर्तन ग्रंथियो में ट्यूमर की वजह से हो सकता है जो की हॉर्मोन को नियंत्रित करती है, या गर्भधारण की वजह से, या किसी दवाई की वजह से भी हो सकता है। हॉर्मोन के बदलाव से होने वाले अन्य लक्षणो को जाने: (जैसे की महवारी में अनियमितता, वजन बढ़ने लगना, मुहाँसे आना या बाल झड़ना) । पॉलीसिस्टिक ओवरी सिंड्रोम (Polycystic Ovary Syndrome (PCOS)) एक सामान्य हॉर्मोन की स्थिति है जिससे की 10% महिलाएं प्रभावित रहती है और यही अनचाहे बालों (इसे अतिरोमता (hirsutism) भी कहते है) की वजह होती है। पीसीओएस (PCOS) के इलाज में जो दवाइयाँ प्रयोग होती है उससे अत्यधिक बालों की समस्या में सुधार हो सकता है।
ट्वीजिंग (tweezing) करके देखें: एपिलेटर (epilator) का प्रयोग करें: बालों को डाई (dye) करके देखें: केमिकल डेपिलेटर (chemical depilator) का प्रयोग करें: वैक्सिंग करें: थ्रेडिंग (threading) करके देखें: ट्रिमिंग (triming) करके देखें: शेविंग (shaving) करें: लेसर (laser) तकनीक से बाल हटाए: इलेक्ट्रोलिसिस (electrolysis) करें: डॉक्टर द्वारा बताई गई क्रीम (cream) का प्रयोग करें: हॉर्मोन (hormone) उपचार या गर्भनिरोधक (ral contraceptives) का प्रयोग करें: डॉक्टर से बताए गए उपचार के बारे में पूछे: इनसे जुड़े खतरो के बारे में परामर्श करें: अपने स्वाथ्य की मूलभूत स्थिति का भी ध्यान रखें:
https://www.wikihow.com/Get-Rid-of-Female-Facial-Hair https://www.wikihow.com/Get-Rid-of-Female-Facial-Hair https://www.wikihow.com/Get-Rid-of-Female-Facial-Hair
Quick Methods More Permanent Methods Consult With Your Doctor